Valdas İvanauskas

Valdas İvanauskas (tam adı: Valdas-Auqustinas Vaslaviç İvanauskas, ; ) — SSRİ və Litva futbolçusu, baş məşqçisi.

 Karyerası 
Futbolçu karyerası ərzində Litvanın "Jalgiris" (1984, 1986-89, 1990, Rusiyanın MOİK (1985-89), "Lokomotiv" (1990), Avstriyanın "Austriya" (Vyana) (1990-93), "Austriya" (Zallstburq) (1997-99) Almaniyanın "Hamburq" (1993-97), "Vilhemsafen" (1999-2001), "Kloppenburq" (2001-2002) klublarında oynayıb.

 Milli komanda və məşqçilik 
Bundan başqa, SSRİ-nin və Litvanın milli komandalarının da şərəfini qoruyub. Baş məşqçi kimi ilk dəfə 1999-cu ildə Litvanın "Vetra" klubunda çalışıb. 2004-2005-ci ildə isə "Kaunas"ın baş məşqçisi olub. 2006-cı ildə Şotlandiyanın məşhur "Harts" klubuna rəhbərlik edib.

 Uğurları 
Futbolçu kimi SSRİ çempionatının bürünc (1987), Avstriya çempionatının qızıl (1991, 1992, 1993), Avstriya kubokunun qalibi (1992, 1993), SSRİ millisinin heyətində gənclər arasında Avropa çempionatının gümüş (1984) medallarını qazanıb.

SSRİ-nin ən güclü 33 futbolçusu siyahısına düşüb (1989) və Litvanın son 50 ildə yetişdirdiyi ən güclü futbolçusu adına layiq görülüb (2003). "Jalgiris"in heyətində 107 oyuna 34, MOİK-in heyətində 32 oyuna 2, "Lokomotiv"in heyətində 16 oyuna 7, "Austriya"nin (Vyana) heyətində 78 oyuna 28, "Austriya" (Zalsburq) heyətində 36 oyuna 7, "Vilhemsafen"ın heyətində 50 oyuna 16 qola imza atıb.

 "Standard"lı günlər 
2009-cu ildə 42 yaşlı mütəxəssis 1 illik müqavilə bağlayaraq Sumqayıtın "Standard" klubunun yeni baş məşqçisi təyin olunub. O, bu postda cəmi 94 gün çalışıb. Belə ki, litvalı yalnız çempionat matçlarında komandasına rəhbərlik edib, kubokun startına qədər duruş gətirməyib. Keçirdiyi 7 qarşılaşmada cəmi 2 xal qazanmışdır.Azərbaycanda qələbə görməyən məşqçi

 Mənbə 
Valdas İvanauskas Azərbaycanda çalışacaq!

 İstinadlar 


 Həmçinin bax 

Kateqoriya:Litva futbolçuları
Kateqoriya:Lokomotiv Moskva FK oyunçuları
Kateqoriya:Bundesliqa oyunçuları
Kateqoriya:SSRİ futbolçuları
Kateqoriya:Beynəlxalq dərəcəli SSRİ idman ustaları
Kateqoriya:SSRİ milli futbol komandasının oyunçuları
Kateqoriya:MOİK Moskva FK oyunçuları
Kateqoriya:Austriya Vyana FK oyunçuları
Kateqoriya:Hamburq FK oyunçuları
Kateqoriya:Red Bull Zalsburq FK oyunçuları
Kateqoriya:Avstriya Futbol Bundesliqası oyunçuları
Kateqoriya:SSRİ Yüksək Liqası oyunçuları